Exemplul antreprenorului care a trecut de la pliante la viziere. Are un profit mai mare și n-a renunțat la niciun angajat.
Bogdan Pistol a reuşit, în plină criză, să crească veniturile
firmei lui cu 25%. Înainte de pandemie, firma
acestuia producea materiale publicitare. Acum face viziere. Patronul firmei a reuşit să
păstreze toţi cei nouă angajaţi.
În timp ce unii îşi închid firmele, alţii
reuşesc să producă şi mai mulţi bani. Ei bine, Bogdan a reuşit.În urmă cu două luni, firma
lui din Râmnicu Vâlcea producea materiale publicitare. Vremurile s-au schimbat,
iar cererea pentru produsele lui a scăzut. Nu a clacat, însă, ci s-a reprofilat.În plină epidemie de
coronavirus, Bogdan şi-a transformat atelierul în secţie de confecţionat
viziere şi etichete pentru dezinfectanţi.Firma lui Bogdan produce
acum 10.000 de viziere pe săptămână."Am vândut până acum cu
preţuri de 10, chiar 8 lei. Pe
măsură ce am putut achiziţiona materia primă cu un cost mai mic, am putut
micşora şi preţul. Suntem convinşi că la o producţie de 25.000 de viziere
putem ajunge la un cost de sub 4 lei fără TVA pe vizieră", a spus Bogdan
Pistol. A dezvăluit că profitul
firmei a crescut acum cu 25% şi îşi poate păstra toți cei nouă angajaţi.